14. ΑΠΟΦΑΣΙΣ ΑΝΤΙΠΡΟΕΔΡΟΥ ΤΗΣ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ  ΤΩΝ ΟΙΚΟΝΟΜΙΚΩΝ Αριθ.78647/1867 της 5/10 Μαΐου 1971  (ΦΕΚ Β΄339). Περί χορηγήσεως δανείου εις τους μετατιθεμένους κατ’ εφαρμογήν των μέτρων περί Διοικητικής αποκεντρώσεως δημοσίους υπαλλήλους. Έχοντες υπ’ όψιν: 1.Τας διατάξεις του Ν.Δ.532/1970 «περί συμπληρώσεως των διατάξεων περί διοικητικής αποκεντρώσεως». 2.Τας διατάξεις του Ν.Δ.533/1970 «περί προαγωγής υπαλλήλων και καταργήσεως της διακρίσεως των Κλάδων εις Κεντρικούς και Περιφερειακούς». 3.Την ανάγκην οικονομικής ενισχύσεως των μετακινουμένων δημοσίων υπαλλήλων εν γένει κατ’ εφαρμογήν των μέτρων της διοικητικής αποκεντρώσεως. 4.Τας σχετικάς εν Υπουργικώ Συμβουλίω συζητήσεις περί ενισχύσεως των ως ανωτέρω υπαλλήλων, αποφασίζομεν: Εγκρίνομεν την χορήγησιν ατόκου δανείου  ισοπόσου   προς  τας  τακτικάς  αποδοχάς  2   μηνών (Αντί της σελ.537(α) Σελ.537(β) Τεύχος 679-Σελ.55 εις τους εν ενεργεία πολιτικούς δημοσίους υπαλλήλους τους μετακινηθέντας και μετακινουμένους λόγω μεταθέσεως, κατ’ εφαρμογήν των διατάξεων περί διοικητικής αποκεντρώσεως. Η καταβολή του δανείου ενεργείται από της πρώτης του επομένου της αναλήψεως υπό του υπαλλήλου υπηρεσίας εν τη θέσει εις ήν μετατίθεται, μηνός, δι’ ιδίων μισθοδοτικών καταστάσεων κατά τα κεκανονισμένα. Άμα τη καταβολή του δανείου οι υπόλογοι δημόσιοι Ταμίαι θα πιστώνται εν τη διαχειρίσει των υπό τον δια της παρούσης δημιουργούμενον λογαριασμόν «άτοκον δάνειον Αποκεντρώσεως» υπ’ αριθ.255 της Ομάδος «Δάνεια και Προκαταβολαί εις Τρίτους» Νον7. Δια τον υπολογισμόν του ποσού του δανείου, θα ληφθούν υπ’ όψιν τα ποσά, εις ά ανέρχονται αι τακτικαί αποδοχαί του υπαλλήλου ήτοι βασικός μισθός, μετά προσαυξήσεων πολυετούς και εν τω αυτώ βαθμώ υπηρεσίας του προηγουμένου της χορηγήσεως του δανείου μηνός. Το δάνειον εις ουδεμίαν κράτησιν υπόκειται και είναι επιστρεπτέον εις 32 δεκαπενθημέρους δόσεις, της πρώτης δόσεως αρχομένης από της 1ης του μεθεπομένου της χορηγήσεως του δανείου μηνός και αναγραφομένης εις ιδίαν στήλην των κρατήσεων υπό τον τίτλον «κράτησις προς εξόφλησιν ατόκου δανείου Αποκεντρώσεως». Εις περίπτωσιν καθ’ ήν ο λαβών το δάνειον υπάλληλος εξήλθεν δι’ οιονδήποτε λόγον της υπηρεσίας και έπαυσε να μισθοδοτήται, η αρμοδία υπηρεσία εις ήν ούτος υπήγετο προ της αποχωρήσεώς του θα προέλθη εις καταλογισμόν τούτου δια του οφειλομένου ποσού, όπερ βεβαιούμενον εις το Δημόσιον Ταμείον θα εισπραχθή τμηματικώς δια παρακρατήσεως του 1/10 της μηνιαίας αυτού συντάξεως.Εν περιπτώσει μη συνταξιοδοτήσεως του υπαλλήλου το εν λόγω δάνειον θα παρακρατηθή εξ ολοκλήρου εκ του τυχόν χορηγηθησομένου εις τον υπάλλήλον χρηματικού βοηθήματος αντί συντάξεως, ή θα επιδιωχθή δια παντός νομίμου μέσου τηρουμένων των διατάξεων περί εισπράξεως δημοσίων εσόδων. Εν περιπτώσει μεταθέσεως του υπαλλήλου, επί του φύλλου διακοπής μισθού θ’ αναγράφηται το τυχόν ληφθέν υπ’ αυτού δάνειον και επιστραφέν ποσόν ως και το υπόλοιπον προς επιστροφήν ποσόν.Οι παρακρατούντες την δόσιν Ταμίαι θα χρεώνται δια της εκδόσεως γραμματίου συμψηφισμού εκδιδομένου επί του Ταμείου εξ ού είχε χορηγηθή το δάνειον ίνα τούτο δια της εξοφλήσεως του γραμματίου συμψηφισμού χρεωθή υπό τον ανωτέρω λογαριασμόν, όστις μετά την εξόφλησιν του δανείου δέον να εξισωθή κατά Ταμείον. Του δανείου δεν δικαιούνται οι μετατιθέμενοι εξ επαρχιών εις Αθήνας. Σελ.538(β) Τεύχος 679-Σελ.56 